อย. ประกาศเพิกถอนใบรับจดแจ้งและให้เรียกเก็บคืนผลิตภัณฑ์เจลล้างมือ 24 รายการ ที่มีแอลกอฮอล์ต่ำกว่า 70 % เพื่อสร้างความมั่นใจให้กับประชาชน
อย. ประกาศเพิกถอนใบรับจดแจ้งและให้เรียกเก็บคืนผลิตภัณฑ์เจลล้างมือ 24 รายการ ที่มีแอลกอฮอล์ต่ำกว่า 70 % เพื่อสร้างความมั่นใจให้กับประชาชน ภญ.สุภัทรา บุญเสริม รองเลขาธิการคณะกรรมการอาหารและยา เปิดเผยว่า สำนักงานคณะกรรมการอาหารและยา (อย.) ได้มีคำสั่งเพิกถอนใบรับจดแจ้งเครื่องสำอางและให้เรียกเก็บคืนเจลล้างมือที่มีส่วนผสมของแอลกอฮอล์ จำนวน 24 รายการ โดยมีผลตั้งแต่วันที่ 11 มีนาคม 2563 เนื่องจากผลิตภัณฑ์ดังกล่าวไม่ผ่านเกณฑ์ประกาศกระทรวงสาธารณสุข เรื่อง กำหนดลักษณะของเครื่องสำอางที่มีส่วนผสมของแอลกอฮอล์ เพื่อสุขอนามัยสำหรับมือที่ห้ามผลิต นำเข้า หรือขาย พ.ศ. 2563 กำหนดให้ผลิตภัณฑ์เจลล้างมือแอลกอฮอล์เป็นเครื่องสำอางและต้องมีความเข้มข้นของแอลกอฮอล์ไม่ต่ำกว่า 70% โดยปริมาตร  ดังนั้น เพื่อเป็นการคุ้มครองผู้บริโภค อย. จึงได้เพิกถอนใบรับจดแจ้งและให้เรียกเก็บคืนผลิตภัณฑ์เจลล้างมือดังกล่าว โดยประชาชนทั่วไป หรือผู้ขาย อยากทราบว่าผลิตภัณฑ์ทั้ง 24 รายการ เป็นผลิตภัณฑ์ที่ท่านขายหรือซื้อมาใช้หรือไม่ สามารถเข้าไปตรวจสอบรายชื่อผลิตภัณฑ์ที่ถูกเพิกถอน หรือผิดกฎหมายได้ที่ https://s.oryor.com/864dd4